CELEX: 32007R0438
Language: ro
Date: 2007-04-20 00:00:00
Title: Regulamentul (CE) nr. 438/2007 al Comisiei din 20 aprilie 2007 privind clasificarea anumitor mărfuri în Nomenclatura Combinată

21.4.2007   
            
            
               RO
            
            
               Jurnalul Oficial al Uniunii Europene
            
            
               L 104/18
            
         
      REGULAMENTUL (CE) NR. 438/2007 AL COMISIEI
   
   din 20 aprilie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexă trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt în conformitate cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 aprilie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 301/2007 (JO L 81, 22.3.2007, p. 11).
   
      (2)  JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 1791/2006 al Consiliului (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motivare
               
            
                  (1)
               
               
                  (2)
               
               
                  (3)
               
            
                  Preparat sub formă de capsule gelatinoase. Fiecare capsulă conține:
                  
                               
                           
                           
                              Coenzimă Q10: 30 mg
                           
                        
                               
                           
                           
                              Ulei de soia: 178 mg
                           
                        
                               
                           
                           
                              Lecitină de soia: 6,3 mg
                           
                        
                               
                           
                           
                              Ulei de nucă de cocos: 15,1 mg
                           
                        
                               
                           
                           
                              Ceară de albine: 15,1 mg
                           
                        
                               
                           
                           
                              Ulei de palmier: 45,5 mg
                           
                        Uleiurile și ceara de albine prezente în produs au doar rol de agenți suport și de umplutură.
                  Produsul este ambalat pentru vânzarea cu amănuntul.
                  În concordanță cu indicațiile, coenzima Q10 are efecte antioxidante și este utilizată ca auxiliar în maladiile sistemului cardiovascular.
               
               
                  2106 90 92
               
               
                  Clasificarea e determinată de dispozițiile Regulilor generale nr. 1 și nr. 6 de interpretare a NC, de nota 1(a) de la capitolul 30 și de textul poziției 2106, al subpoziției 2106 90 și al codului 2106 90 92 al NC.
                  Produsul nu se clasifică la poziția 1517 pentru că uleiurile și ceara de albine conținute au numai rolul de agenți suport și de umplutură. Clasificarea tarifară a produsului este determinată de coenzima Q10; concentrația acesteia în produs este mult mai mare decât cea întâlnită în mod natural în uleiurile vegetale.
                  Produsul nu se clasifică în capitolul 30 deoarece doza recomandată de coenzima Q10 este insuficientă pentru utilizarea terapeutică sau profilactică.
                  Produsul se clasifică ca un preparat alimentar la poziția 2106.